Eauze

Eauze on kunta Lounais-Ranskassa Gersin departementissa Oksitanian alueella. Se sijaitsee noin 29 kilometriä Condomin kaupungista lounaaseen.

Kunnan alueella oli roomalaisten vallan aikana Novempopulanien provinssin pääkaupunki Elusa. Elusan kaupungin arkeologinen alue on Eauzen keskustan itäpuolella. Eauze on keskiaikainen kaupunki, joka sijaitsi muurien sisällä. Nykyään muurien paikalla on bulevardeja, mutta muureista on yhä jäänteitä nähtävissä. Saint Lupercin katedraali on rakennettu vuosina 1463–1521. Kirkko tuhoutui osittain Ranskan uskonsodissa vuonna 1569, mutta se kunnostettiin. Yksi kunnan nähtävyyksistä on Jeanne d’Albretin talo 1400-luvulta. Ranskan kuningas Henrik IV asui tässä hänen äitinsä mukaan nimetyssä talossa pitkään kestäneen sairastelunsa ajan.

Lähteet

Aiheesta muualla

Gersin kunnat